PMIndiaData/PMIndiaSum huggingface dataset:
இந்திய கடற்படை பொருள்வகை மேலாண்மை சேவையை (INMMS) ஒழுங்குபடுத்திய `A’ குரூப் பொறியியல் சேவையாக உருவாக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குரூப் `A’ பொறியியல் சேவை என்ற ஒழுங்குபடுத்திய பிரிவை, இந்திய கடற்படை பொருள்வகை மேலாண்மை சேவையை (INMMS) என்ற பெயர் கொண்ட பிரிவை உருவாக்கவும், அதன் தொடர்ச்சியாக இந்திய கடற்படையின் கடற்படை ஸ்டோர் அதிகாரிகள் பிரிவில் தற்போதுள்ள குரூப் `A’ பணிநிலையில், பணிநிலை அமைப்புமுறையில் மாற்றங்கள் செய்யவும் ஒப்புதல் அளிக்கப்பட்டது. ஒழுங்குபடுத்திய குரூப் `A’ சேவை உருவாக்கப்படுவதன் மூலம், சிறந்த திறமைசாலிகள் ஈர்க்கப்பட்டு, பொருள்கள் மேலாண்மைக்கு தொழில்நுட்ப ரீதியில் தகுதி பெற்றவர்கள் கொண்டுவரப் படுவார்கள். கடற்படை ஸ்டோர்களில் பொருள்கள் மேலாண்மையில் செயல்பாட்டு திறனை இது மேம்படுத்தி, அனைத்து சமயங்களிலும் செயல்படுவதற்கு கடற்படை தயாராக இருப்பதை உறுதி செய்யும். உத்தேசிக்கப்பட்டுள்ள INMMS, சிறந்த திறமைசாலிகளை ஈர்த்து, இந்திய கடற்படையின் பொருள்கள் மேலாண்மை செயல்பாடுகளைக் கையாள்வதற்கு, தொழில்நுட்ப ரீதியில் தகுதி பெற்ற பொருள்கள் மேலாளர்களின் தொகுப்பை அளிக்கும். கடற்படை ஸ்டோர்களில் பொருள்கள் மேலாண்மையின் செயல்பாட்டு திறனை இது மேம்படுத்தி, எந்த சமயத்திலும் செயல்பட தயார் நிலையில் கடற்படை இருப்பதை உறுதி செய்வதுடன், இதில் சேருபவர்களுக்கு சிறந்த பணி வாய்ப்புகளை அளிப்பதாகவும் இருக்கும்.
ஸ்பெயின்நாட்டுப்பிரதமருடன்,பிரதமர்நரேந்திரமோடிதொலைபேசியில்பேச்சு

ஸ்பெயின்நாட்டுஅரசின்அதிபர் (பிரதமருக்குஇணையானவர்) மேதகுபெட்ரோசான்சேஸ்பெரெஸ்-கேஸ்டெஜானுடன்பிரதமர்திரு.நரேந்திரமோடிஇன்றுதொலைபேசியில்பேசினார். கோவிட்-19 தொற்றுகாரணமாகஏற்பட்டுள்ளசர்வதேசசவால்கள்குறித்துஇருதலைவர்களும்ஆலோசனைநடத்தினர். ஸ்பெயினில்உயிரிழந்தவர்களுக்குஆழ்ந்தஇரங்கலைபிரதமர்திரு.நரேந்திரமோடிதெரிவித்துக்கொண்டார். மேலும், கோவிட்-19 தொற்றால்பாதிக்கப்பட்டுள்ளவர்கள்விரைந்துகுணமடையவேண்டுவதாகஅவர்தெரிவித்தார். ஸ்பெயின்மேற்கொண்டுவரும்அதிரடிமுயற்சிகளுக்குஇந்தியாஆதரவுதெரிவிப்பதாகஸ்பெயின்தலைவரிடம்பிரதமர்உறுதியளித்தார். தன்னால்முடிந்தஉதவிகளைசெய்யத்தயாராகஇருப்பதாகவும்நரேந்திரமோடிதெரிவித்தார். சர்வதேசஅளவில்சுகாதாரத்துக்குஏற்பட்டுள்ளநெருக்கடியைஎதிர்கொள்வதற்குசர்வதேசஒத்துழைப்புதேவைஎன்பதைஇருதலைவர்களும்ஒப்புக்கொண்டனர். கோவிட்-19 தொற்றுக்குப்பிந்தையகாலத்தில்,உலகுக்குமனிதநேயத்தைஅடிப்படையாகக்கொண்டபுதியஉலகமயமாக்கல்வழிமுறைதேவைஎன்றபிரதமரின்கருத்தைஏற்றுக்கொள்வதாகஸ்பெயின்பிரதமர்கூறினார். நோய்த்தொற்றுகாரணமாக, தங்களதுவீடுகளிலேயேமுடங்கியுள்ளமக்களின்உளநலனையும்,உடல்நலனையும்உறுதிப்படுத்துவதற்காகஎளிதில்கிடைக்கும்யோகாமற்றும்பாரம்பரியமூலிகைமருந்துகளைப்பயன்படுத்துவதுஎன்றுஇருதலைவர்களும்ஒப்புக்கொண்டனர். கோவிட்-19 தொற்றுகாரணமாகஏற்பட்டுள்ளசூழல்மற்றும்அதிலிருந்துமீண்டுவருவதற்கானதேவைகள்தொடர்பாகஇருநாட்டுக்குழுவினரும்தொடர்ந்துதொடர்பில்இருப்பதுஎனஇருதலைவர்களும்ஒப்புக்கொண்டனர்.
இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்புகளிடையேயான புரிந்துணர்வு ஒப்பந்தத்தை புதுப்பிக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பெரு நிறுவன ஆளுகை, தொழில்நுட்ப ஆராய்ச்சி & ஆலோசனை, தர உறுதிபாடு, தடயவியல் சார்ந்த கணக்கீடு, சிறு மற்றும் நடுத்தர செயல்பாடுகள் தொடர்பான பிரச்சினைகள், இஸ்லாமிய நிதி, தொழில் வல்லமை மேம்பாடு மற்றும் கணக்கு பதிவியல் துறையில் இருதரப்பு நலன் சார்ந்த துறைகளில், இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்பும் 2014ஆம் ஆண்டு கையெழுத்திட்ட புரிந்துணர்வு ஒப்பந்தத்தை புதுப்பிக்க ஒப்புதல் அளிக்கப்பட்டது. முக்கிய விளைவுகள்: இந்திய பட்டயக் கணக்கர்கள் பயிற்சி நிறுவனத்தின் உறுப்பினர்கள், மாணவர்கள் மற்றும் அதனை சார்ந்த அமைப்புகளின் நலன் மற்றும் பரஸ்பர பயனளிக்கும் நட்புறவை மேம்படுத்தும் நோக்கில், ஒருங்கிணைந்து பணியாற்றுவதே நோக்கம். இந்த புரிந்துணர்வு ஒப்பந்தம், இந்திய பட்டயக் கணக்கர் பயிற்சி நிறுவன உறுப்பினர்கள் தங்களது தொழில் எல்லையை நீட்டிக்கவும், உள்ளூர் மக்களின் திறன் மேம்பாட்டு முயற்சிகளுக்கு உதவி அளித்து வலுப்படுத்துவதில், இந்திய பட்டயக் கணக்கர் பயிற்சி நிறுவனம் ஒரு அமைப்பாக மாறுவதற்கும், வகை செய்கிறது. இந்த புரிந்துணர்வு ஒப்பந்தம் கணக்கு பராமரிக்கும் மற்றும் தணிக்கைத் தொழிலை ஊக்குவிப்பதில், இந்திய பட்டயக் கணக்கர்கள் பயிற்சி நிறுவனத்திற்கு வழிவகை ஏற்படுத்துவதுடன், இத்தொழிலை மேம்படுத்துவதற்கும், நிறுவனத்தின் தகுதியை உயர்த்திக் கொள்வதற்கும் உதவிகரமாக இருக்கும். பலன்கள்: இந்திய பட்டயக் கணக்கர்கள் பயிற்சி நிறுவனம், ஜெட்டா, ரியாத் மற்றும் சவுதி அரேபியாவில் மூன்று கிளைகளுடனும், பல்வேறு அளவிலான தொழிலில் ஈடுபட்டுள்ள 200 உறுப்பினர்களுடனும் கிழக்காசியாவில் வலுவான அமைப்பாக திகழ்கிறது. இந்த புரிந்துணர்வு ஒப்பந்தம், இந்திய பட்டயக் கணக்கர்கள் பயிற்சி நிறுவனம் மற்றும் சவுதி சான்றிதழ் பெற்ற பொது கணக்கர்கள் அமைப்பு இடையே வலுவான செயல்பாட்டு உறவுகளை மேம்படுத்துவதுடன், இந்திய பட்டயக் கணக்கர்களுக்கு இந்தியாவில் வலுவான தொழில் வாய்ப்புகளை அளிக்கும். மேலும், கிழக்காசியாவில் பணியாற்றுவோரிடம் நம்பிக்கையை அதிகரித்து, இந்திய பட்டயக் கணக்கர்களுக்கு கணிசமான வேலைவாய்ப்புகளை உருவாக்கவும் உதவிகரமாக இருக்கும். பின்னணி: இந்திய பட்டயக் கணக்கர் பயிற்சி நிறுவனம், இந்தியாவில் பட்டயக் கணக்குத் தொழிலை முறைப்படுத்த ஏதுவாக நாடாளுமன்றத்தால் நிறைவேற்றப்பட்ட பட்டயக் கணக்கர் சட்டம் 1949 என்ற சட்டத்தின்படி ஏற்படுத்தப்பட்ட நிலையான அமைப்பாகும். மன்னரின் உத்தரவு மூலம் பிறப்பிக்கப்பட்ட சவுதி சான்றிதழ் பெற்ற பொதுக் கணக்கர்கள் ஒழுங்குமுறை விதிகள், அந்நாட்டில் கணக்கு பதிவு மற்றும் தணிக்கை தொழிலை மேம்படுத்த ‘சவுதி சான்றிதழ் பெற்ற பொதுக் கணக்கர்கள் அமைப்பு‘-க்கு அதிகாரம் அளிக்கிறது.
பாதுகாப்புத் துறையின் ஆற்றலை நிரூபிக்கும் வகையில் உந்து எறிவிசை ஏவுகணை வெற்றிகரமாக செயல்படுத்தப்பட்டது- பாதுகாப்பு விஞ்ஞானிகளுக்கு பிரதமர் வாழ்த்து

பாதுகாப்புத் துறையின் ஆற்றலை நிரூபிக்கும் வகையில் உந்து எறிவிசை ஏவுகணை வெற்றிகரமாக செயல்படுத்தப்பட்டதை முன்னிட்டு பாதுகாப்பு விஞ்ஞானிகளுக்கு பிரதமர் திரு நரேந்திர மோடி வாழ்த்து தெரிவித்துள்ளார். பாதுகாப்புத் துறையின் ஆற்றலை நிரூபிக்கும் வகையில் உந்து எறிவிசை ஏவுகணை வெற்றிகரமாக செயல்படுத்தப்பட்டதை முன்னிட்டு பாதுகாப்பு விஞ்ஞானிகளுக்கு எனது மனமார்ந்த வாழ்த்துக்கள். இந்த சாதனையின் மூலம் இந்த திறன் கொண்ட ஐந்து நாடுகளுடன் இந்தியா இணைந்துள்ளது. மொத்த நாட்டிற்கும் இது பெருமையான தருணம் என்று பிரதமர் கூறியுள்ளார்.
உலக சுகாதார தினத்தையொட்டி, வாழ்த்து தெரிவித்துள்ள பிரதமர் அனைவரின் நல்ல  ஆரோக்கியத்திற்கும், நல்வாழ்விற்கும் பிரார்த்தனை செய்துள்ளார்

உலக சுகாதார தினத்தையொட்டி, வாழ்த்து தெரிவித்துள்ள பிரதமர் திரு நரேந்திர மோடி அனைவரின் நல்ல ஆரோக்கியத்திற்கும், நல்வாழ்விற்கும் பிரார்த்தனை செய்துள்ளார். சுகாதாரத் துறையுடன் தொடர்புடைய அனைவருக்கும் அவர் நன்றி தெரிவித்துள்ளார். ஆயுஷ்மான் பாரத், பிரதமரின் மக்கள் மருந்தகம் ஆகிய திட்டங்கள் நமது குடிமக்களுக்கு நல்ல தரமான மற்றும் குறைந்த செலவில் மருத்துவ வசதி கிடைப்பதை உறுதி செய்வதில் முக்கிய பங்கு வகித்து வருகின்றன என்று அவர் கூறியுள்ளார். கடந்த 8 ஆண்டுகளில் மருத்துவக் கல்வித் துறை வேகமான மாறுதல்களை கண்டுள்ளது. பல புதிய மருத்துவக் கல்லூரிகள் தொடங்கப்பட்டுள்ளன என்றும் அவர் கூறினார். மாநில மொழிகளில் மருத்துவக் கல்வி பயில்வதற்கான முயற்சிகளை மத்திய அரசு மேற்கொண்டுள்ளது என்று குறிப்பிட்ட அவர், இது எண்ணற்ற இளைஞர்களின் விருப்பத்தை நிறைவேற்றும் என்றார். தொடர்ச்சியான டுவிட்டர் பதிவுகளில் பிரதமர் கூறியிருப்பதாவது; “ஆரோக்யம் பரம் பாக்யம் ஆரோக்யம் ஸர்வார்த்த ஸாதனம் உலக சுகாதார தின வாழ்த்துக்கள், அனைவரும் நல்ல ஆரோக்கியமும், நல்வாழ்வும் பெறட்டும். சுகாதாரத் துறையுடன் தொடர்புடைய அனைவருக்கும் நன்றி தெரிவிக்கும் நாளாகவும் இந்நாள் இருக்கிறது. நமது புவிக்கோள் பாதுகாப்பாக இருப்பது அவர்களின் கடின உழைப்பால்” “இந்தியாவின் சுகாதார அடிப்படைக் கட்டமைப்பை விரிவுபடுத்த மத்திய அரசு ஓய்வின்றி உழைத்து வருகிறது. நல்ல தரமான மற்றும் குறைந்த செலவில் மருத்துவ வசதி கிடைப்பதை உறுதி செய்வதில் கவனம் செலுத்தப்படுகிறது. உலகின் மிகப்பெரிய சுகாதார கவனிப்பு திட்டமான ஆயுஷ்மான் பாரத்தின் தாயகமாக நமது நாடு இருப்பது ஒவ்வொரு இந்தியருக்கும் பெருமிதத்தை அளிக்கிறது” “பிரதமரின் மக்கள் மருந்தகம் போன்ற திட்டங்களின் பயனாளிகளுடன் கலந்துரையாடும் போது நான் மிகவும் மகிழ்ச்சி அடைகிறேன். குறைந்த செலவில் மருத்துவம் என்பதற்கான நமது நோக்கம் காரணமாக ஏழைகள் மற்றும் நடுத்தர வகுப்பினரின் குறிப்பிடத்தக்க சேமிப்பை உறுதி செய்கிறது. அதே சமயம் ஒட்டுமொத்த நல்வாழ்வை மேலும் அதிகப்படுத்த நமது ஆயுஷ் வலைப்பின்னலை நாம் வலுப்படுத்தி வருகிறோம்”. “கடந்த 8 ஆண்டுகளில் மருத்துவக் கல்வித் துறை வேகமான மாறுதல்களை கண்டுள்ளது. பல புதிய மருத்துவக் கல்லூரிகள் தொடங்கப்பட்டுள்ளன. மாநில மொழிகளில் மருத்துவக் கல்வி பயில்வதற்கான முயற்சிகளை மத்திய அரசு மேற்கொண்டுள்ளது. இது எண்ணற்ற இளைஞர்களின் விருப்பத்தை நிறைவேற்றும்”.
வறுமைக் கோட்டுக்கு கீழே உள்ள வீடுகளுக்கு இலவச சமையல் எரிவாயு இணைப்பு வழங்கும் பிரதமரின் “பிரதான் மந்திரி உஜ்வாலா யோஜனா” திட்டத்துக்கு அமைச்சரவை அனுமதி.

பிரதமர் திரு நரேந்திர மோடி அவர்கள் தலைமையிலான பொருளாதார விவகாரங்களுக்கான மத்திய அமைச்சரவைக் குழு, வறுமைக் கோட்டுக்கு கீழே உள்ள வீடுகளுக்கு இலவச சமையல் எரிவாயு இணைப்பு வழங்கும் “பிரதான் மந்திரி உஜ்வாலா யோஜனா” திட்டத்துக்கு ஒப்புதல் அளித்தது. இத்திட்டத்தின்படி, ஐந்து கோடி சமையல் எரிவாயு இணைப்புகள் வழங்குவதற்காக 8000 கோடி நிதி ஒதுக்கப்பட்டுள்ளது. இத்திட்டம் வறுமைக் கோட்டுக்கு கீழே உள்ள வீடுகளுக்கு ரூபாய் 1600 வழங்கும். மாநில அரசுகள் மற்றும் யூனியன் பிரதேச அரசுகளோடு கலந்தாலோசித்து வறுமைக் கோட்டுக்கு கீழே உள்ள வீடுகள் கண்டறியப்படும். 2016-17. 2017-18, 2018-19 நிதி ஆண்டுகளில் இத்திட்டம் செயல்படுத்தப்படும். மத்திய பெட்ரோலியம் மற்றும் எரிவாயுத் துறை அமைச்சகம், கோடிக்கணக்கான ஏழைப் பெண்கள் பயன்பெறும் வகையில், ஒரு நலத்திட்டத்தை செயல்படுத்துவது இதுவே முதன் முறை. நம் நாட்டில் ஏழைகளுக்கு சமையல் எரிவாயு இணைப்பு கிடைப்பது கடினமாக உள்ளது. சமையல் எரிவாயு சிலிண்டர்கள், நகர்ப்புற மற்றும் பாதி நகர்ப்புறங்களிலும், நடுத்தர மற்றும் உயர் வருவாய் பிரிவினருக்குமே கிடைத்து வந்துள்ளது. படிம எரிபொருட்களில் சமைப்பதால், உடல் நலத்துக்கு தீங்கு ஏற்படும். இவ்வாறு படிம எரிபொருட்களில் சமைப்பதனால், இந்தியாவில் 5 லட்சம் மரணங்கள் ஏற்படுவதாக உலக சுகாதார நிறுவனம் தெரிவித்துள்ளது. இம்மரணங்களில் பெரும்பாலானவை, இதய நோய், பக்கவாதம், நுரையீரல் நோய் மற்றும் புற்றுநோய் காரணமாக ஏற்படுபவை. வீட்டினுள் ஏற்படும் காற்று மாசு காரணமாகவும் இத்தகைய நோய்கள் ஏற்படுகின்றன. ஏராளமான குழந்தைகள் சுவாச நோயில் பாதிக்கப்படுகின்றனர். சமையலறையில் வெளிப்படும் புகை, ஒரு மணி நேரத்துக்கு 400 சிகரெட் புகைப்பதற்கு சமமாகும் என்று நிபுணர்கள் தெரிவிக்கின்றனர். வறுமைக் கோட்டுக்கு கீழே உள்ள குடும்பங்களுக்கு சமையல் எரிவாயு இணைப்பு வழங்குவது, நாடெங்கும் இணைப்பு வழங்க உதவும். இத்திட்டம் பெண்களுக்கு அதிகாரம் அளித்து, அவர்களின் உடல் நலனை பாதுகாக்கும். அவர்களின் வேலைப்பளுவை குறைத்து, சமையல் நேரத்தையும் குறைக்கும். சமையல் எரிவாயு வழங்குவதன் மூலம், ஊரக இளைஞர்களுக்கு வேலை வாய்ப்பும் கிடைக்கும். இது தொடர்பாக மத்திய நிதி அமைச்சர் தனது பட்ஜெட் உரையில் 29.2.2016 அன்று, 2016-17 நிதி ஆண்டில், வறுமைக் கோட்டுக்கு கீழே உள்ள 1.5 கோடி பெண்களுக்கு சமையல் எரிவாயு இணைப்பு வழங்குவதற்காக ரூபாய் 2000 கோடி ஒதுக்கப்பட்டுள்ளது என்று அறிவித்தார். மேலும் 5 கோடி இணைப்புகள் வழங்குவதற்காக அடுத்த இரண்டாண்டுகளுக்கு இத்திட்டம் செயல்படுத்தப்படும் என்றும் அறிவித்தார்.
செஷல்ஸ் அதிபரின் இந்திய வருகையின் போது இந்தியா – செஷல்ஸ் இடையே கையெழுத்தான புரிந்துணர்வு ஒப்பந்தங்களின் பட்டியல்

வ. எண் புரிந்துணர்வு ஒப்பந்தம் / உடன்படிக்கை இந்திய தரப்பு செஷல்ஸ் பிரதிநிதி 1 இந்திய குடியரசு மற்றும் செஷல்ஸ் குடியரசுகளுக்கு இடையே, உள்ளாட்சி அமைப்புகள் கல்வி மற்றும் தொழிற்கல்வி நிறுவனங்கள் வாயிலாக செயல்படுத்தப்பட உள்ள சிறிய வளர்ச்சித் திட்டங்களுக்கான இந்திய நிதியுதவி பற்றிய புரிந்துணர்வு ஒப்பந்தம். திரு.எம்..ஜே. அக்பர், வெளியுறவுத் துறை இணையமைச்சர் திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர் 2 பனாஜி மாநகராட்சி மற்றும் செஷல்ஸ் குடியரசின் விக்டோரியா மாநகரம் இடையே நட்புறவு மற்றும் ஒத்துழைப்பை ஏற்படுத்துவதற்கான இரட்டை உடன்படிக்கை. திரு.எம்..ஜே. அக்பர், வெளியுறவுத் துறை இணையமைச்சர் திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர் 3 இந்திய குடியரசின் மின்னணுவியல் மற்றும் தகவல் தொழில்நுட்பத் துறையின், இந்திய கணினி அவசர கால நடவடிக்கைக் குழு மற்றும் செஷல்ஸ் குடியரசின் தகவல் தொடர்பு தொழில்நுட்பத் துறை இடையே, இணைய பாதுகாப்பு ஒத்துழைப்பு தொடர்பான புரிந்துணர்வு ஒப்பந்தம். திரு.எம்..ஜே. அக்பர், வெளியுறவுத் துறை இணையமைச்சர் திரு. சார்லஸ் பாஸ்டியன், மீன்வளம் மற்றும் வேளாண் துறை அமைச்சர் 4 இந்திய குடியரசு மற்றும் செஷல்ஸ் குடியரசுகளுக்கு இடையே 2018 – 2022 ஆண்டுகளில் கலாச்சார பரிவர்த்தனை திட்டம். திரு.எம்..ஜே. அக்பர், வெளியுறவுத் துறை இணையமைச்சர் திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர் 5 இந்திய கடற்படை மற்றும் செஷல்ஸ் குடியரசின் தேசிய தகவல் பரிமாற்ற மற்றும் ஒருங்கிணைப்பு மையம் இடையே வெண்மை கப்பலியல் தகவல் பரிமாற்றத்திற்கான தொழில்நுட்ப உடன்படிக்கை திரு.எம்..ஜே. அக்பர், வெளியுறவுத் துறை இணையமைச்சர் திரு. சார்லஸ் பாஸ்டியன், மீன்வளம் மற்றும் வேளாண் துறை அமைச்சர் 6 இந்திய குடியரசின் வெளியுறவு அமைச்சகத்தின், வெளியுறவு பயிற்சி நிறுவனத்திற்கும், செஷல்ஸ் குடியரசின் வெளியுறவுத் துறை இடையிலான புரிந்துணர்வு ஒப்பந்தம். திரு. ஜே.எஸ்.முகுல், முதல்வர், வெளியுறவுப் பணி பயிற்சி நிறுவனம் ஆம்ப். பாரி ஃபரே, வெளியுறவுத் துறை செயலாளர்
பிலிப்பைன்ஸில் இந்திய சமூகத்தினர் மத்தியில் பிரதமர் உரையாற்றினார்

பிலிப்பைன்சின் மணிலா நகரில் இந்திய சமூகத்தினர் மத்தியில் பிரதமர் திரு. நரேந்திர மோடி இன்று உரையாற்றினார். அப்போது, இந்தியாவுக்கு ஆசியான் பிராந்தியம் மிகவும் முக்கியமானது என்று அவர் கூறினார். ஆசியான் பிராந்தியத்துடன் இந்தியாவுக்கு நீண்டகாலமாக உள்ள ஒரே மாதிரியான பாரம்பரியம், உணர்வுப்பூர்வமான பந்தம் ஆகியவை குறித்து பிரதமர் பகிர்ந்துகொண்டார். குறிப்பாக, புத்தர் மற்றும் ராமாயணத்தை அவர் குறிப்பிட்டார். இந்த பாரம்பரியத்தை ஊக்குவித்து வளர்ப்பதில் இந்தப் பிராந்தியத்தில் உள்ள இந்திய வம்சாவளியினர் முக்கியப் பங்கு வகிப்பதாக அவர் தெரிவித்தார். மற்ற நாடுகளை இந்தியா ஒருபோதும் துன்புறுத்தியது இல்லை என்று பிரதமர் தெரிவித்தார். முதலாவது மற்றும் இரண்டாவது உலகப் போர்களின்போது, இந்தியாவிலிருந்து மிகவும் தொலைவான பகுதியில் ஒன்றரை லட்சம் இந்திய வீரர்கள் உயிர்துறந்ததை அவர் குறிப்பிட்டார். தற்போதுள்ள இந்தியாவும் கூட, வளமாகவும், வலுவாகவும் இருக்க வேண்டியது அவசியம் என்று அவர் தெரிவித்தார். ஆசியாவின் நூற்றாண்டு என்று குறிப்பிடப்படும் 21-ம் நூற்றாண்டை இந்தியாவின் நூற்றாண்டாக மாற்றுவதை உறுதிப்படுத்துவதற்கான அனைத்துப் பணிகளையும் நாம் மேற்கொள்ள வேண்டும் என்று அவர் கேட்டுக் கொண்டார். ஏழை மக்களை மேம்படுத்துவதற்காக மக்கள் நிதி திட்டம், இலவச எரிவாயு இணைப்புத் திட்டம் போன்ற அரசு மேற்கொண்டுள்ள நடவடிக்கைகள் குறித்தும் பிரதமர் பேசினார். மானியத்துடன் ஆதாரை இணைத்ததன் மூலம் கிடைத்த ஆதாயங்கள் குறித்தும் பிரதமர் குறிப்பிட்டார்.
பிரதமர் திரு. மோடியுடன் அமெரிக்க வெளியுறவு அமைச்சர் ரெக்ஸ் டபிள்யூ. டில்லர்சன் சந்திப்பு

அமெரிக்க வெளியுறவு அமைச்சர் ரெக்ஸ் டபிள்யூ. டில்லர்சன் இன்று பிற்பகலில் பிரதமர் திரு. நரேந்திர மோடியை சந்தித்தார். தற்போது அமைச்சர் பொறுப்பை ஏற்ற பிறகு இந்தியாவுக்கு முதன்முறையாக வந்திருக்கும் டில்லர்சனுக்கு பிரதமர் வரவேற்பு தெரிவித்தார். இந்த ஆண்டு ஜூன் மாதத்தில் அமெரிக்க அதிபர் டிரம்ப்புடன் தாம் நடத்திய ஆக்கபூர்வமான மற்றும் தொலைநோக்கு சிந்தனையுடன் கூடிய பேச்சுவார்த்தைகளின் பலனாக இருதரப்பு முக்கிய பங்களிப்புகளில் முன்னேற்றம் ஏற்பட்டிருப்பது குறித்து பிரதமர் பாராட்டு தெரிவித்தார். இருதரப்பு பங்கேற்புகளுக்கான விஷயங்கள், வேகம் மற்றும் வாய்ப்புகளை பலப்படுத்தி, உத்வேகம் தருவதற்கான கூடுதல் நடவடிக்கைகளை எடுப்பதில் அமைச்சர் டில்லர்சன் உறுதி தெரிவித்த கருத்தை பிரதமரும் பகிர்ந்து கொண்டார். இந்தியா – அமெரிக்க பங்களிப்பு பலப்படுத்தப்படுவது இரு நாடுகளுக்கு பயன் தருவதாக இருப்பது மட்டுமின்றி, பிராந்திய மற்றும் உலகளாவிய நிலையில் ஸ்திரத்தன்மை மற்றும் வளமை ஏற்படுத்துவதிலும் குறிப்பிடத்தக்க முன்னேற்றத்தை ஏற்படுத்தும் என்று இருவருமே உறுதி தெரிவித்தனர். அதிபர் டிரம்ப்பின் புதிய தெற்காசியக் கொள்கை சூழ்நிலையில், பயங்கரவாதம், பயங்கரவாத கட்டமைப்பு, அவர்களின் புகலிடங்கள் மற்றும் ஆதரவை அழிப்பது ஆப்கானிஸ்தானில் அமைதி மற்றும் ஸ்திரத்தன்மையை உருவாக்குவது ஆகியவற்றில் உள்ள நோக்கங்களில் பொதுவான கருத்து இருப்பதை பிரதமர் குறிப்பிட்டார். இந்த விஷயத்தைப் பொருத்தவரையில், இந்தப் பிராந்தியத்தில் பிரதமருடன் தாம் அண்மையில் மேற்கொண்ட பயணங்கள் பற்றிய கருத்துகளை அமைச்சர் டில்லர்சன் பகிர்ந்து கொண்டார். அனைத்து வகையிலான தீவிரவாதங்களையும் தடுப்பது மற்றும் பிராந்திய ஸ்திரத்தன்மை மற்றும் பாதுகாப்பை மேம்படுத்துவது ஆகியவற்றுக்கான சிறப்பான ஒத்துழைப்பை பலப்படுத்துவது பற்றியும் அவர்கள் விவாதித்தனர். முன்னதாக இன்றைய நாளில், வெளியுறவு அமைச்சர் சுஷ்மா ஸ்வராஜ் மற்றும் தேசிய பாதுகாப்பு ஆலோசகர் அஜீத் தோவல் ஆகியோருடனும் அமைச்சர் டில்லர்சன் விரிவான ஆலோசனைகள் மேற்கொண்டார்.
பொறியாளர் தினத்தையொட்டி பொறியாளர்களுக்கு பிரதமர் வாழ்த்து

பொறியாளர் தினத்தன்று கடுமையாக உழைக்கும் அனைத்து பொறியாளர்களுக்கும் பிரதமர் திரு. நரேந்திர மோடி வாழ்த்து தெரிவித்துள்ளார். மேலும், திரு. எம். விஸ்வேஸ்வரய்யா பிறந்த தினத்தை முன்னிட்டு அவருக்கு மரியாதை செலுத்தி அவரது சாதனைகளை நினைவு கூர்ந்தார். “#EngineersDay பொறியாளர் தினத்தன்று கடுமையாக உழைக்கும் அனைத்து பொறியாளர்களுக்கும் வாழ்த்துக்கள். நமது பூமியை சிறப்பானதாக்கி தொழிநுட்ப நவீனமயமாக்கலுக்கு முக்கிய பங்களிக்கும் அவர்களுக்கு நன்றி சொல்ல வார்த்தைகள் இல்லை என்றும் இத்துறையில் முன்னோடியாக திகழ்ந்த திரு. எம். விஸ்வேஸ்வரய்யாவின் பிறந்த தினத்தில் அவருக்கு நான் தலைவணங்குகிறேன் என்றும் இன்று பிரதமர் வெளியிட்டுள்ள . ட்விட்டர் செய்தியில் குறிப்பிட்டுள்ளார். திரு. விஸ்வேஸ்ரய்யாவின் சாதனைகளை இன்று நினைவு கூர்வோம், என்றும் அவர் அதில் தெரிவித்துள்ளார்.
பஹ்ரைன் நாட்டு வெளியுறவு அமைச்சருடன் பிரதமர் சந்திப்பு

பஹ்ரைன் நாட்டின் வெளியுறவு அமைச்சர் ஷேக் காலித் பின் முகமது அல் கலீஃபா-ஐ பிரதமர் திரு. நரேந்திர மோடியை வரவேற்றார். இந்தியா மற்றும் பஹ்ரைன் இடையேயான சந்திப்பிற்காக அவர் இந்தியாவிற்கு வருகை தந்துள்ளார். இந்த சந்திப்பிற்கு இந்திய வெளியுறவு அமைச்சரும் இணைந்து தலைமை வகிப்பார். கடந்த ஆண்டு பிப்ரவரி மாதம் பஹ்ரைன் நாட்டு மன்னர் இந்தியாவிற்கு வருகை புரிந்ததை பிரதமர் நினைவு கூர்ந்தார். அவரது வருகை இந்த இருதரப்பு உறவிற்கு புதிய உத்வேகத்தை அளித்துள்ளதாக தெரிவித்தார். பஹ்ரைநில் வாழும் 4 லட்சம் இந்தியர்களுக்கு பஹ்ரைன் அரசு அளித்துவரும் தொடர் உதவியையும் ஒத்துழைப்பையும் பாராட்டினார். பிரதமர் மோடி பஹ்ரைனுக்கு வருகை புரிவதற்கான பஹ்ரைன் பிரதமரின் அழைப்பு கடிதத்தை வெளியுறவு அமைச்சர் பிரதமரிடம் அளித்தார். இந்தியா மீதான பஹ்ரைன் மக்களின் ஆழந்த நட்புணர்ச்சியை அவர் நினைவு கூர்ந்தார். பாதுகாப்புத்துறை, பாதுகாப்பு, தீவிரவாதத்தை எதிர்த்தல், வர்த்தகம், முதலீடு உள்ளிட்ட பல்வேறு துறைகளில் இருதரப்பு உறவை மேலும் வலுப்படுத்த பஹ்ரைன் அரசு உறுதியாக இருப்பதாக பஹ்ரைன் நாட்டின் வெளியுறவு அமைச்சர் தெரிவித்தார்.
ரஷ்ய வெளியுறவுத்துறை அமைச்சர் திரு செர்ஜி லாவ்ரோவ் , பிரதமர் திரு நரேந்திர மோடியுடன் சந்திப்பு

ரஷ்ய வெளியுறவுத்துறை அமைச்சர் திரு செர்ஜி லாவ்ரோவ், பிரதமர் திரு நரேந்திர மோடியை இன்று (01.04.2022) சந்தித்து பேசினார். இந்த சந்திப்பின்போது, தற்போது நடைபெற்று வரும் அமைதிப் பேச்சுவார்த்தைகள் உட்பட, உக்ரைன் நிலவரம் குறித்து ரஷ்ய வெளியுறவுத்துறை அமைச்சர் லாவ்ரோவ், பிரதமரிடம் எடுத்துரைத்தார். மோதலை விரைவில் முடிவுக்கு கொண்டு வரவேண்டும் என்ற தமது நிலைபாட்டை மீண்டும் வலியுறுத்திய பிரதமர், அமைதி முயற்சிகளுக்கு எந்த வகையிலும் பங்களிக்க இந்தியா தயாராக இருப்பதாகவும் தெரிவித்தார். டிசம்பர் 21-ம் தேதி நடைபெற்ற இந்தியா – ரஷ்யா இருதரப்பு உச்சிமாநாட்டின் போது எடுக்கப்பட்ட முடிவுகளின் முன்னேற்றம் குறித்த நிலவரத்தையும் ரஷ்ய வெளியுறவுத்துறை அமைச்சர் பிரதமரிடம் எடுத்துரைத்தார்.
இந்தியாவில் உள்ள  சர்வதேச நிதிச் சேவை மையங்களில் நடைபெறும் அனைத்து சேவைகளையும் முறைப்படுத்துவதற்கான ஒரே அதிகார அமைப்பை  சர்வதேச நிதிச் சேவைகள் மைய ஆணைய மசோதா 2019 மூலம் உருவாக்குவதற்கு மத்திய அமைச்சரவை ஒப்புதல்

இந்தியாவில் உள்ள சர்வதேச நிதிச் சேவை மையங்களில் நடைபெறும் அனைத்து சேவைகளையும் முறைப்படுத்துவதற்கான ஒரே அதிகார அமைப்பை, சர்வதேச நிதிச் சேவைகள் மைய ஆணைய மசோதா 2019 மூலம் உருவாக்குவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த மசோதாவின் முக்கிய அம்சங்கள் வருமாறு: ஆணையத்தின் மேலாண்மை: இந்த ஆணையத்தின் தலைவர் தவிர, இந்திய ரிசர்வ் வங்கி, இந்திய பங்கு பரிவர்த்தனை ஆணையம், காப்பீடு முறைப்படுத்துதல் மற்றும் மேம்பாட்டுக்கான இந்திய ஆணையம், ஓய்வூதிய நிதியக் கட்டுப்பாடு மற்றும் மேம்பாட்டு ஆணையம் ஆகியவற்றிலிருந்து தலா ஒரு உறுப்பினரும் மத்திய அரசு நியமிக்கும் இரண்டு உறுப்பினர்களும் மற்றும் இரண்டு முழு நேர அல்லது பகுதி நேர உறுப்பினர்களும் இடம் பெற்றிருப்பார்கள். ஆணையத்தின் செயல்பாடுகள்: நிதித்துறை கட்டுப்பாட்டு அமைப்புகள் அனுமதி பெற்று செயல்பட்டு வரும் சர்வதேச நிதிச்சேவை மையங்களின் அனைத்து நிதிச் சேவைகள், நிதிச் சார்ந்த பொருட்கள் மற்றும் நிதி ஆவணங்கள் ஆகியவை அனைத்தையும் இந்த ஆணையம் முறைப்படுத்தும். இது தவிர மத்திய அரசு அவ்வப்போது அறிவிக்கும் நிதிப் பொருட்கள், நிதி சேவைகள் மற்றும் நிதி ஆவணங்கள் ஆகியவற்றையும் இந்த ஆணையம் முறைப்படுத்தும். ஆணையத்தின் அதிகாரங்கள்: சர்வதேச நிதிச் சேவைகள் மையங்கள் தொடர்பாக சம்பந்தப்பட்ட நிதித்துறை கட்டுப்பாட்டு அமைப்புகளான ரிசர்வ் வங்கி, செபி, ஐஆர்டிஏஐ, பிஎஃப் ஆர்டிஏ போன்றவை செலுத்திய கட்டுப்பாட்டு அதிகாரங்கள் அனைத்தையும் இந்த ஆணையம் இனி மேற்கொள்ளும். இந்த மைங்களில் அனுமதிக்கப்பட்டுள்ள நிதிப் பொருட்கள், நிதிச் சேவைகள், நிதி நிறுவனங்கள் ஆகியவை தொடர்பான கட்டுப்பாட்டு அதிகாரங்கள் ஆணையத்திடம் இருக்கும். ஆணையத்தின் நடைமுறைகள்: இந்திய நாடாளுமன்றம் இயற்றிய சம்பந்தப்பட்ட சட்டப் பிரிவுகளின்படி, நிதிப் பொருட்கள், நிதிச் சேவைகள், நிதி நிறுவனங்கள் ஆகியவை தொடர்பான தனது நடைமுறைகளை இந்த ஆணையம் வகுத்துக் கொண்டு செயல்படும். மத்திய அரசின் மானியங்கள்: இந்த ஆணைய செயல்பாட்டுக்கு பயன்படுத்தக் கூடிய தொகையை மத்திய அரசு நாடாளுமன்றத்தில் இதற்கென இயற்றப்படும் சட்டங்களின்படி மானியமாக வழங்கும். அந்நிய செலாவணி பரிவர்த்தனை: மத்திய அரசின் ஆலோசனையின்படி இந்த ஆணையம் குறிப்பிடும் அந்நிய செலாவணி வழியாக சர்வதேச நிதிச் சேவை மையங்களின் பரிவர்த்தனைகள் நடைபெற வேண்டும். சர்வதேச நிதிச் சேவைகள் மைங்களுக்கு என ஒருங்கிணைந்த நிதிக்கட்டுப்பாட்டு அமைப்பு உருவாக்கப்பட்டிருப்பது சந்தைப் பங்கேற்பாளர்களுக்கு உலகத்தரம் வாய்ந்த கட்டுப்பாட்டு சூழலை வழங்குவதுடன் எளிதாக வர்த்தகம் புரிவதையும் மேம்படுத்தும். இதனை அடுத்து இந்தியாவில் சர்வதேச நிதிச் சேவை மையங்கள் மேலும் மேம்பாடு அடைய உத்வேகம் கிடைக்கும். மேலும், வெளிநாடுகளிலிருந்து தற்போது செயல்பட்டு வரும் இந்தியாவுக்கான நிதிச்சேவை மையங்கள் மீண்டும் இந்தியாவுக்கு வருவது ஊக்குவிக்கப்படும். இந்த நடவடிக்கை சர்வதேச நிதிச் சேவை மையங்களிலும், இந்தியாவின் ஒட்டுமொத்த நிதித்துறையிலும், கூடுதல் வேலைவாய்ப்பை உருவாக்கவும் உதவும்.
பீகார் படகு விபத்தில் உயிரிழந்தவர்களுக்கு பிரதம மந்திரி இரங்கல்;  பிரதம மந்திரி தேசிய நிவாரண நிதியிலிருந்து உதவித் தொகை வழங்க ஒப்புதல்

பீகாரில் நடைபெற்ற படகு விபத்தில் உயிரிழந்தவர்களுக்கு பிரதம மந்திரி, திரு.நரேந்திரமோடி அவர்கள் தனது இரங்கலை தெரிவித்துள்ளார். உயிரிழந்தவர்களின் குடும்பத்தினருக்கு தனது அனுதாபங்களை தெரிவித்தார். பிரதம மந்திரி தேசிய நிவாரண நிதியிலிருந்து உதவித் தொகையிலிருந்து உயிரிழந்தவர்களின் குடும்பத்தினருக்கு தலா ரூ.2 லட்சமும், படுகாயமடைந்தவர்களுக்கு தலா ரூ.50,000/-மும் வழங்க பிரதம மந்திரி ஒப்புதல் அளித்துள்ளார்.
ஐக்கிய நாடுகள் பொதுச்சபையின் தலைவராக தேர்வு செய்யப்பட்டுள்ளவர் பிரதமரை சந்தித்தார்

ஐக்கிய நாடுகள் பொதுச்சபையின் தலைவராக தேர்வு செய்யப்பட்டுள்ள திருமிகு மரியா பெர்னாண்டா எஸ்பினோசா கார்சஸ், புது தில்லியில் பிரதமர் திரு. நரேந்திர மோடியை சந்தித்தார். ஐக்கிய நாடுகள் சபையின் 73வது தலைவராக தேர்வு செய்யப்பட்டுள்ளதற்கு திருமிகு. எஸ்பினோசாவிற்கு பிரதமர் திரு. நரேந்திர மோடி வாழ்த்து தெரிவித்தார். ஐ.நா. பொதுச்சபையின் கூட்டத்தொடரின் போது தன்னுடைய முன்னுரிமைகளை திருமிகு எஸ்பினோசா பகிர்ந்து கொண்டார். அவது புதிய பொறுப்பினை வெளிப்படுத்துவதில் இந்தியாவின் முழுமையான மற்றும் ஆக்கப்பூர்வமான ஒத்துழைப்பை பிரதமர் உறுதியளித்தார். பயங்கரவாதம், ஐ.நா. சீர்திருத்தம் மற்றும் புவி வெப்பநிலை மாற்றம் ஆகியவை உள்ளிட்ட உலகளாவிய சவால்களை எதிர்கொள்ள ஐ.நா.வின் வலுவான நடவடிக்கைகளின் அவசியத்தையும் அவர்கள் விவாதித்தனர்.
வினோத் மேத்தா மறைவு – பிரதமர் இரங்கல்

பிரபல பத்திரிக்கையாளர் திரு. வினோத் மேத்தா மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். வெளிப்படையாகவும் நேரடியாகவும் தனது எண்ணங்களை பகிரிந்து கொண்ட திரு. வினோத் மேத்தா ஒரு சிறந்த பத்திரிக்கையாளராகவும் எழுத்தாளராகவும் நினைவு கொள்ளப்படுகிறார். அவருடைய குடும்பத்தினருக்கு எனது ஆழ்ந்த அனுதாபங்கள் என்று பிரதமர் தெரிவித்துள்ளார்.
ஜம்மு காஷ்மீரில் தீவிரவாத சதியை முறியடித்த பாதுகாப்பு படைகளுக்கு  பிரதமர் நன்றி

ஜம்மு காஷ்மீரில் அடிமட்ட ஜனநாயக நடவடிக்கைகளை சீர்குலைக்க திட்டமிடப்பட்டிருந்த ஜெய்ஸ்–இ–முகமது தீவிரவாத அமைப்பின் சதியை முறியடித்தற்காக, பாதுகாப்புப் படைகளுக்கு பிரதமர் திரு நரேந்திர மோடி நன்றி தெரிவித்துள்ளார். பிரதமர் விடுத்துள்ள டிவிட்டர் செய்தியில், ‘‘பாகிஸ்தானின் ஜெய்ஸ்–இ–முகமது அமைப்பைச் சேர்ந்த 4 தீவிரவாதிகள் கொல்லப்பட்டதும், அவர்களிடம் அதிகளவிலான ஆயுதங்களும், வெடிபொருட்களும் இருந்ததும் மிகப் பெரிய தாக்குதலை நடத்த அவர்கள் முயற்சிகள் மேற்கொண்டதைக் காட்டுகிறது. அது மீண்டும் முறியடிக்கப்பட்டுள்ளது” என கூறியுள்ளார். மற்றொரு டிவிட்டரில், ‘‘நமது பாதுகாப்புப் படைகள், மீண்டும் மிகுந்த துணிச்சலையும் திறமையையும் வெளிப்படுத்தியுள்ளன. அவர்கள் விழிப்புடன் செயல்பட்டதற்கு நன்றி. ஜம்மு காஷ்மீரில் அடிமட்ட ஜனநாயக நடவடிக்கைகளை சீர்குலைக்க திட்டமிடப்பட்டிருந்த சதியை அவர்கள் முறியடித்துள்ளனர்.’’ எனக் குறிப்பிட்டுள்ளார். ——-
மகாவீரர் ஜெயந்தியை முன்னிட்டு பிரதமர் நாட்டு மக்களுக்கு வாழ்த்து

மகாவீரர் ஜெயந்தியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார். அவர் தனது வாழ்த்து செய்தியில் “सभी देशवासियों को महावीर जयंती की हार्दिक शुभकामनाएं। सत्य, अहिंसा, त्याग और तपस्या पर आधारित उनका जीवन हर किसी के लिए सदैव प्रेरणास्रोत बना रहेगा।”, என்று கூறியுள்ளார்.